Езоп
Двамата пътници и брадвата

Превод от английски: Анатолий Буковски, Лина Бакалова, Надежда Накова, 2015

chitanka.info

Двама души пътували заедно. Единият от тях вдигнал една брадва от пътя и казал:

— Намерих брадва.

— Не, приятелю — отговорил другият, — не казвай „намерих“, а „намерихме“ брадва.

Не били изминали много път и видели, че собственикът на брадвата ги гони. Този, който бил взел брадвата, казал:

— Загубени сме!

— Не — отговорил другият, — придържай се към първоначалните си думи, приятелю. Така, както говореше тогава, говори и сега. Кажи „загубен съм“, а не „загубени сме“.

Който споделя опасността, трябва да сподели и наградата.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.